Σέφιλντ Γιουνάιτεντ

Η Σέφιλντ Γιουνάιτεντ (αγγλικά: Sheffield United) είναι ένας επαγγελματικός ποδοσφαιρικός σύλλογος με έδρα την πόλη του Σέφιλντ στην Αγγλία. Ιδρύθηκε το 1889 και αγωνίζεται στο στάδιο Μπράμαλ Λέιν, χωρητικότητας 32.702 θεατών. Ιστορία Σημαντικές ημερομηνίες Η Σέφιλντ Γιουνάιτεντ ιδρύεται το 1889, και γνωρίζει τις στιγμές δόξας της στα τέλη του 19ου αιώνα και στις αρχές του 20ού, κατακτώντας το Πρωτάθλημα Αγγλίας τη σεζόν 1897–1898 (δευτεραθλήτρια τις σεζόν 1896–1897 και 1899–1900) και 4 φορές το Κύπελλο Αγγλίας (1899, 1902, 1915 και 1925). Το 1976, η ομάδα υποβιβάζεται στην Β' Κατηγορία, και στη συνέχεια στην Γ' το 1979. Το 1981, η ομάδα φτάνει ακόμα και στην Δ' Κατηγορία. Έχοντας περάσει σχεδόν 14 έτη στις χαμηλές αγγλικές κατηγορίες, η Σέφιλντ επανέρχεται στην Α' Κατηγορία το 1990 και φτάνει στα ημιτελικά του Κυπέλλου Αγγλίας τη σεζόν 1992-1993 και κατακτά το Τσάμπιονς Λιγκ την επόμενη, πριν επιστρέψει στην Β' Κατηγορία το 1995. Την επόμενη δεκαετία η ομάδα σημειώνει ορισμένα καλά αποτελέσματα : η ομάδα καταφέρνει έτσι να φτάσει τα ημιτελικά του Κυπέλλου Αγγλίας και του Λιγκ Καπ Αγγλίας το 2003. Η ομάδα επιστρέφει στην Πρέμιερ Λιγκ μετά το πέρας της σεζόν 2005–2006 τερματίζοντας στη 2η θέση της Τσάμπιονσιπ, αλλά επιστρέφει άμεσα μετά από μια ήττα στα πλαίσια της τελευταίας αγωνιστικής απέναντι στην Γουίγκαν με 2-1 που σφραγίζει τον υποβιβασμό της ομάδας. Στη διάρκεια της σεζόν 2010-2011, η ομάδα υποβιβάζεται στην Λιγκ Ουάν (Γ' Κατηγορία Αγγλίας). Τη σεζόν 2017–2018, η ομάδα επέστρεψε στην Τσάμπιονσιπ και τερμάτισε 10η. Τη σεζόν 2018–2019, η ομάδα τερματίζει στη δεύτερη θέση της Τσάμπιονσιπ, και θα επιστρέψει στην Πρέμιερ Λιγκ την ερχόμενη σεζόν, μαζί με τη Νόριτς Σίτι, η οποία τερμάτισε πρώτη. Τίτλοι Η Σέφιλντ Γιουνάιτεντ έχει κατακτήσει ένα Πρωτάθλημα Αγγλίας, τέσσερα Κύπελλα Αγγλίας. Πρωταθλήματα Αγγλίας 1897–98 Κύπελλα Αγγλίας 1899: Σέφιλντ Γιουνάιτεντ - Ντέρμπι Κάουντι 4–1 1902: Σέφιλντ Γιουνάιτεντ - Σαουθάμπτον 2–1 1915: Σέφιλντ Γιουνάιτεντ - Τσέλσι ΦΚ 3–0 1925: Σέφιλντ Γιουνάιτεντ - Κάρντιφ Σίτι 1–0 Παραπομπές Εξωτερικοί σύνδεσμοι Επίσημη ιστοσελίδα